Racak-racakipun têtiyang Lampung punika sae warninipun, ananging ragi gumagus. Ingkang dipun meliki inggih punika: pangkat inggil, sêsêbutan, pêngpêngan, saha griya ingkang endah. Idham-idhamanipun lare jalêr punika: aku besuk nèk wis diwasa pintêr basa, baud anggawe pantun, pintêr ulah pêdhang, banjur... disênêngi para kênya. Sawise kuwi aku rabi, bojo-bojoku padha ayu-ayu, manis-manis. Hla anak-anakku katon brêgas-brêgas, ayu-ayu.
